stanford-oval/wikipedia huggingface dataset:
Teodors Bļugers
Ura > Seuraura

Bļugersin kasvattajaseura on BHS. Hän siirtyi jo 15-vuotiaana Pohjois-Amerikkaan pelaamaan Minnesotan paikallisia high school -sarjoja Shattuck St. Mary'sin joukkueeseen. Bļugers oli kaudella 2009–2010 SSM:n U16-joukkueen paras pistemies ja syöttäjä tehoilla 20+40=60. Dinamo Riika varasi hänet 39. pelaajana KHL:n varaustilaisuudessa 2011. Samana vuonna Bļugersin varasi omassa varaustilaisuudessaan myös USHL-joukkue Sioux City Musketeers. Viimeisellä high school -kaudellaan 2011–2012 hän oli SSM:n paras pistemies ja syöttäjä tehoilla 24+64=88.
Pittsburgh Penguins varasi Bļugersin toisella kierroksella 52. pelaajana NHL:n varaustilaisuudessa 2012. Samana kesänä hänet varasi myös OHL-joukkue Oshawa Generals 48. pelaajana CHL:n varaustilaisuudessa. Bļugers ei kuitenkaan siirtynyt CHL:ään, vaan hän siirtyi kaudeksi 2012–2013 opiskelemaan Minnesotan osavaltionyliopistoon, Mankatoon. Bļugers voitti joukkueessaan WCHA:n mestaruuden vuosina 2014 ja 2015. Viimeisellä yliopistokaudellaan 2015–2016 hän toimi MSU:n varakapteenina ja voitti joukkueen sisäisen piste- ja syöttöpörssin tehoilla 11+24=35. Bļugers valittiin kauden päätteeksi WCHA:n ensimmäiseen tähdistökentälliseen.
Maaliskuussa 2016 Bļugers teki kaksivuotisen tulokassopimuksen Pittsburgh Penguinsin kanssa. Hän siirtyi samalla loppukevääksi amatööritry-out -sopimuksella AHL-joukkue Wilkes-Barre/Scranton Penguinsiin.
Heinäkuussa 2021 Bļugers teki kahden vuoden ja vuosipalkaltaan 2,2 miljoonan dollarin jatkosopimuksen Penguinsin kanssa.
Maaliskuussa 2023 Penguins kauppasi Bļugersin Vegas Golden Knightsiin vaihdossa Peter DiLiberatoreen ja kolmannen kierroksen varausvuoroon vuoden 2023 varaustilaisuudessa.
Heinäkuussa 2023 Bļugers teki vapaana agenttina Vancouver Canucksin kanssa yksivuotisen ja 1,9 miljoonan dollarin arvoisen sopimuksen.
Kesäkuussa 2024 hän solmi Canucksin kanssa kaksivuotisen ja yhteensä 3,6 miljoonan dollarin arvoisen jatkosopimuksen.
Ura > Maajoukkueura

Bļugers pelasi alle 20-vuotiaiden MM-kilpailuissa vuosina 2012, 2013 ja 2014. Latvia pelasi kaksi ensimmäistä turnausta pääsarjassa ja hänet valittiin molempina vuosina joukkueen top-3-pelaajaksi. Vuoden 2012 turnauksessa Bļugers palkittiin myös Latvian Yhdysvaltoja vastaan pelatun ottelun parhaana pelaajana. Vuoden 2014 turnaukseen joukkue putosi IA-divisioonaan, jonka hopeaa hän voitti. Bļugersilla oli myös turnauksen paras aloitusprosentti (70,45 %).
Bļugers pelasi myös alle 18-vuotiaiden MM-kilpailuissa vuosina 2011 ja 2012. Ensimmäisen turnauksen Latvia pelasi I-divisioonassa, jonka A-lohkon kultaa joukkue voitti. Hän jakoi myös neljällä osumallaan turnauksen maalipörssin voiton joukkuetoverinsa Roberts Lipsbergsin kanssa. Bļugersilla oli myös turnauksen paras aloitusprosentti (68,75 %). Hän edusti samana vuonna myös Latvian alle 17-vuotiaiden maajoukkuetta Euroopan nuorten olympiafestivaaleissa.
Muuta

Bļugersin pikkuveli Roberts pelaa Shattuck St. Mary'sin high school -joukkueessa. Veljesten isä Valentīns Bļugers on toiminut mm. Latvian alle 18-vuotiaiden maajoukkueen joukkueenjohtajana vuonna 2011 Teodorsin pelatessa samaisessa I-divisioonan turnauksessa.
Antipatros II

Antipatros II oli Makedonian kuningas vuosina 296–294 eaa. yhdessä veljensä Aleksanteri V:n kanssa. Hän oli kuningas Kassandroksen poika. Vuonna 294 eaa. Demetrios I syöksi Antipatroksen vallasta.
| 0 | 1 | 2 |
| --- | --- | --- |
| Edeltäjä: Filippos IV | Makedonian kuningas kanssahallitsija Aleksanteri V | Seuraaja: Demetrios I |
Andy Richter

| Andy Richter |
| --- | --- |
 Andy Richter vuonna 2013.
Henkilötiedot
Koko nimi:  Paul Andrew Richter
Syntynyt: 28. lokakuuta 1966 (ikä 57)  Grand Rapids, Michigan, Yhdysvallat
Näyttelijä
Aktiivisena:  1993–
Merkittävät roolit:  Late Night with Conan O’Brien (1993–2000) Tonight Show with Conan O’Brien (2009–2010)
Palkinnot
 WGA Award 1997 ja 2000 
Aiheesta muualla
IMDb 
Elonet
Paul Andrew ”Andy” Richter (s. 28. lokakuuta 1966 Grand Rapids, Michigan, Yhdysvallat) tunnetaan parhaiten Late Night with Conan O’Brien -ohjelman apulaisjuontajana. Richter toimi Conan O’Brienin apuna Late Nightissa vuodesta 1993 vuoteen 2000 asti. Late Nightin jälkeen Richter on tehnyt muutamia tv-ohjelmia ja vierailuja eri tv-sarjoissa. Hän oli mukana O’Brienin rinnalla myös Tonight Show with Conan O’Brienissa kesäkuusta 2009 tammikuuhun 2010 ja marraskuusta 2010 alkaen Conan-sarjassa.
Elämäkerta

Richter syntyi Grand Rapidsin kaupungissa, Michiganissa, mutta hän kasvoi Yorkvillessä, Illinois’ssa. Hän on perheensä neljästä lapsesta toinen. Richterin ollessa neljävuotias hänen vanhempansa erosivat. Hänen isänsä, nykyisin eläkkeellä oleva Laurence R. Richter, opetti venäjän kieltä Indianan yliopistossa yli 32 vuoden ajan. Richterin äiti Glenda Swanson toimi suunnittelijana. Richter opiskeli Illinois’n yliopistossa, minkä jälkeen hän muutti Chicagoon ja opiskeli Columbia Collegessa elokuva-alaa. Richter esiintyi useissa Chicagon improvisaatiokerhoissa ennen kuin hänet palkattiin Late Night with Conan O’Brieniin.
Richter on ollut naimisissa näyttelijä-käsikirjoittaja Sarah Thyren kanssa 11. elokuuta 1999 lähtien ja heillä on kaksi lasta, vuonna 2001 syntynyt poika ja 2007 syntynyt tytär.
Televisioura

Richter tuli Yhdysvalloissa tunnetuksi lähinnä ”sidekickinä” Late Night with Conan O’Brienissa, jossa Richter työskenteli aina ensimmäisestä jaksosta lähtien vuodesta 1993 vuoteen 2000 asti. Tämän jälkeen Richter teki ensimmäisen oman ohjelmansa Andy Richter Controls the Universen, joka saavutti kriitikoiden keskuudessa jonkinlaista menestystä, mutta yleisö ei ottanut ohjelmaa omakseen. FOX esitti sarjaa 19 jakson verran vuosina 2002–2003.
Tämän jälkeen Richter teki FOX-kanavalle tilannekomediasarjaa Viitoset (Quintuplets), joka kertoi viisilapsisesta perheestä, jonka isää, Bob Chasea Andy Richter esitti. Tämäkin sarja sai huonon vastaanoton ja se jäi vain 22 jakson pituiseksi. Richter piti muutaman vuoden tauon tv-ohjelmista ja vuonna 2007 hänen uusin ohjelmansa Andy Barker, P.I. alkoi. Tällä kertaa Richter sai apua vanhalta työtoveriltaan Conan O’Brienilta. Sarja ei menestynyt ja NBC lopetti sarjan vain kuuden jakson jälkeen.
Televisioura > Conan O’Brienin rinnalla

Helmikuussa 2009 televisioyhtiö NBC ilmoitti, että Richteristä tulee kuuluttaja ja sketsinäyttelijä The Tonight Show’hun Conan O’Brienin aloittaessa ohjelman juontajana kesäkuussa 2009. O’Brienin ja NBC:n välinen riita The Tonight Show’n esitysajasta tammikuussa 2010 johti O’Brienin eroon ja näin myös Richter menetti työpaikkansa. Viimeinen Tonight Show with Conan O’Brienin jakso esitettiin 22. tammikuuta 2010.
The Tonight Show’n loppumisen jälkeen O’Brien lähti 30 kaupunkia Yhdysvalloissa ja Kanadassa kattaneelle huumorikiertueelle yhdessä Richterin ja Tonight Show -bändinsä kanssa huhtikuussa 2010. Richter jatkoi Conan O’Brienin ”sidekickinä” tämän uudessa Conan-talkshow’ssa, joka alkoi TBS-kanavalla 8. marraskuuta 2010.
Richter ei ole saavuttanut samanlaista julkisuutta kuin esimerkiksi hänen entinen työtoverinsa Conan O’Brien. Late Nightista lähtönsä jälkeen Richterin televisioon tekemät työt ovat olleet kaikki korkeintaan yhden tuotantokauden pituisia.
Televisioura > Muita esiintymisiä

Ohjelmiensa välissä Richter on vieraillut lukuisissa televisiosarjoissa kuten salapoliisisarja Monkissa, jossa hän esitti Monkin ystävää. Hän on vieraillut myös sarjojen Veljemme on nero, Edessä uusi elämä ja Sukuvika jaksoissa.
Televisio-ohjelmat

Late Night with Conan O’Brien (1993–2000) (sidekick, apulaisjuontaja)
Andy Richter Controls the Universe (2002–2003)
Viitoset (2004–2005)
Andy Barker, P.I. (2007)
Tonight Show with Conan O’Brien (2009–2010)
Conan (2010–)
Aiheesta muualla

Andy Richter Internet Movie Databasessa. (englanniksi)
Slaten artikkeli Andy Richteristä (englanniksi)
Andy Barker, P.I. -kotisivu (englanniksi)
Late Night
| --- | --- |
: Late Night with David Letterman • Late Night with Conan O’Brien • Late Night with Jimmy Fallon • Late Night with Seth Meyers
: Juontajat – David Letterman | Conan O’Brien | Jimmy Fallon | Seth Meyers
: Musiikki –  Paul Shaffer and The World's Most Dangerous Band | The Max Weinberg 7 | The Roots | The 8G Band with Fred Armisen
: Kuuluttajat/sidekickit –  Bill Wendell | Joel Godard | Andy Richter | Steve Higgins | Ron McClary
Alienigma

| Alienigma Agent Steel |
| --- | --- | --- |

Studioalbumin tiedot
 Äänitetty : 2007
 Julkaistu: 31. elokuuta 2007
 Tuottaja(t): Agent Steel, Bill Metoyer
 Tyylilaji: speed metal, thrash metal
 Kesto: 53.00
 Levy-yhtiö: Mascot
Agent Steelin muut julkaisut
| Order of the Illuminati 2003 | Alienigma 2007 | No Other Godz Before Me 2021 |
Alienigma on speed metal/thrash metal-yhtye Agent Steelin vuonna 2007 julkaistu viides studioalbumi. Musiikillisesti se jatkaa kahden edellisen albumin linjaa, joskin soundi on muuttunut hieman raskaammaksi ja modernimmaksi. Albumi jäi laulaja Bruce Hallin viimeiseksi. Albumin julkaisi Mascot Records.
Kappaleet

Fashioned from Dust – 4.44
Wash the Planet Clean – 5.25
Hail to the Chief – 6.37
Liberty Lying Bleeding – 4.59
Hybridized – 6.06
Extinct – 3.53
Wormwood – 6.08
W.P.D. (World Pandemic Destruction) – 5.23
Tiamat's Fall – 5.37
Lamb to the Slaughter – 4.08
Kokoonpano

Bruce Hall – laulu
Juan Garcia – kitara
Bernie Versailles – kitara
Karlos Medina – basso
Rigo Amezcua – rummut
Arvostelut

Blabbermouth: 8/10
Aiheesta muualla

Alienigma Discogsissa. (englanniksi)
Albumi Alienigma Encyclopaedia Metallum -sivustolla (englanniksi)
Anglefort

| Anglefort |
| --- | --- |

 Anglefort
 Koordinaatit: 45°54′47″N, 05°48′33″E 
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Belley
Hallinto:  
 – Hallinnon tyyppi:  Kunta
 – Pormestari:  Bernard Thiboud
Pinta-ala:  
 – Kokonaispinta-ala:  29,3 km²
Väkiluku (2021):  1 125
 – Väestötiheys:  38 as./km²
 
 www.anglefort.fr 
Infobox OKVirheellinen NIMI-arvo: 
Anglefort on Ranskan kunta Ainin departementissa Rhône-Alpesin hallintoalueella. Vuonna 2021 kunnassa oli 1 125 asukasta, ja sen pinta-ala on 29,3 neliökilometriä.
Aiheesta muualla

Kuvia tai muita tiedostoja aiheesta Anglefort Wikimedia Commonsissa
Anttilan koulu (Hyvinkää)

| Anttilan koulu |
| --- | --- |

Sijainti:  Niemisentie 1, 05830 Hyvinkää
Koordinaatit:  60.6085°N, 24.8498°E
Tyyppi:  suomenkielinen alakoulu
Rehtori:  Janne Peräsalmi
Luokat:  1–2
Verkkosivut
Anttilan koulu on Hyvinkään Vehkojan kaupunginosassa  toimiva, hallinnollisesti 530 oppilaan Vehkojan kouluun kuuluva suomenkielinen alkuopetuksen alakoulu (luokka-asteet 1–2).
Koulu sijaitsee Anttilan päiväkodin kanssa samassa rakennuksessa.
Amala

| Amala Doja Cat |
| --- | --- | --- |

Studioalbumin tiedot
 Julkaistu: 30. maaliskuuta 2018
 Tuottaja(t): Doja Cat, Yeti Beats, tizhimself, Rogét Chahayed, The Arcade, TROY NōKA, Cambo, Budo, Adrian X, Alizzz, Richie Beats, Kurtis McKenzie, Tyson Trax
 Tyylilaji: hip hop, dancehall, R&B, psychedelic
 Kesto: 45.13
 Levy-yhtiö: Kemosabe, RCA
Doja Catin muut julkaisut
| Purrr! 2014 | Amala 2018 | Hot Pink 2019 |
Singlet albumilta Amala
 ”Roll with Us” Julkaistu: 2. helmikuuta 2018  ”Go to Town” Julkaistu: 9. maaliskuuta 2018  ”Candy” Julkaistu: 23. maaliskuuta 2018  ”Mooo!” Julkaistu: 10. elokuuta 2018  ”Candy” Julkaistu: 31. tammikuuta 2019
Amala on yhdysvaltalaisen rap-artistin Doja Catin debyyttialbumi, joka julkaistiin 30. maaliskuuta 2018.
Kappaleet

Go to Town – 3.37
Cookie Jar – 3.19
Roll with Us – 3.00
Wine Pon You (feat. Konshens) – 3.39
Fancy – 2.59
Wild Beach – 3.24
Morning Light – 3.59
Candy – 3.10
Game – 3.15
Casual – 4.00
Down Low – 3.31
Body Language – 4.05
All Nighter – 3.13
Kappaleet > Deluxe Version bonuskappaleet

Juicy – 3.20
Tia Tamera (feat. Rico Nasty) – 3.32
Mooo! – 4.45
Anton Köllisch

Anton Köllisch (1888–1916) oli saksalainen kemisti, joka kehitti ensimmäisen synteettisen muodon MDMA:sta eli ekstaasista.
MDMA:lle haettiin patentti jouluaattona 1912. Patentti myönnettiin 16. toukokuuta 1914. Köllisch itse kuoli ensimmäisessä maailmansodassa vuonna 1916, tietämättä mitään keksimänsä aineen psykoaktiivisista vaikutuksista.
Atvars Tribuncovs

| Atvars Tribuncovs> Henkilötiedot |
| --- | --- |
Syntynyt: 14. lokakuuta 1976 (ikä 47) Ogre, Latvian SNT, Neuvostoliitto
Kansalaisuus:   Latvia
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  100 kg
Seura
Seura:  HK Kurbads
Sarja:  Latvijas Atklatais cempionats
Pelinumero:  5
Pelaajaura
Pääsarjaura:  1992–
Aik. seurat:  Pārdaugava Riika-2 (Latvia) Pārdaugava Riika (MHL) Juniors Riika (EEHL) Stoczniowiec Gdańsk (PLH) HK Spartak Moskova (RSL) Hermes (I-div.) Lukko (SML) Crocodiles Hamburg (2. BL) Tallahassee Tiger Sharks (ECHL) REV Bremerhaven (2. BL) Berlin Capitals (DEL) Salavat Julajev Ufa (RSL) Mora IK (SEL) Kärpät (SML) Färjestads BK (SEL) Lada Toljatti (RSL) MODO Hockey (SEL) Dinamo Riika (KHL) Skellefteå AIK (SEL) HC Karlovy Vary (ČEL) KLH Chomutov (Tšekki I) HK MOGO (Latvia) H’K Homel (BXL) Aristan Temirtau (Kazakstan) H’K Njoman Hrodna (BXL)
Atvars Tribuncovs (s. 14. lokakuuta 1976 Ogre, Latvian SNT, Neuvostoliitto) on latvialainen jääkiekkopuolustaja, joka pelaa kotimaassaan Latvijas Atklatais cempionatsin HK Kurbadsissa. Hänet on tunnettu on puolustavana puolustajana, jonka vahvuuksiin kuuluu kokemus, iso koko, luistelu ja alivoimapelaaminen. Tribuncovsilla on myös kohtalaisen hyvät hyökkäyspään taidot, joka näkyy varsinkin kovassa lyöntilaukauksessa. Hän on pelannut aiemmin myös ulkomailla Puolassa, Venäjällä, Suomessa, Saksassa, Pohjois-Amerikassa, Ruotsissa, Tšekissä ja Kazakstanissa.
Ura > Maajoukkueura

Tribuncovs edusti Latviaa Salt Lake Cityn olympiakisoissa 2002 ja Torinon olympiakisoissa 2006 sekä niiden karsinnoissa. Hän pelasi myös MM-kilpailuissa vuosina 1998, 1999, 2000, 2001, 2002, 2003, 2004, 2005, 2006 ja 2007. Yhteensä hän on pelannut 81 A-maaottelua.
Tribuncovs pelasi myös alle 20-vuotiaiden C1-sarjan MM-kilpailuissa vuonna 1995 sekä alle 18-vuotiaiden C-sarjan EM-kilpailuissa vuosina 1993 ja 1994.
Anton Kustaa Attila

Anton Kustaa Attila (12. helmikuuta 1877 Längelmäki – 15. elokuuta 1915 Tampere) oli suomalainen kenkätehtailija.
Köyhiin oloihin syntynyt Attila oli vartuttuaan suutarinopissa ja alkoi harjoittaa päällisneulosten valmistamista. Vuonna 1901 hän perusti kenkien päällisneuloksia valmistaneen tehtaan Nokian Viikinharjulle, ja pian tämän tehtaan tuotteet alkoivat syrjäyttää markkinoita siihen asti hallinneet ulkomailta tuodut neulokset. Attila siirsi vuoden 1905 lopulla tehtaansa Tampereelle Tammelankatu 22:een ja aloitti tällöin myös kokonaisten jalkineiden valmistuksen. Tehdas kehittyi nopeasti ja siitä muodostettiin osakeyhtiö 1908.  Attila omisti Osakeyhtiö Attilan osakkeista kaksi kolmasosaa ja hänen yhtiökumppaninsa Edvard Rentto kolmasosan.
Tehdasta laajennettiin niin, että se oli 1910-luvun alussa jo Suomen suurin. Tehtaan myynti oli vuonna 1912 kaksi miljoonaa markkaa. Vuonna 1909 ostettiin vielä pohjanahkaa valmistanut Tampereen Hienonahkatehdas, jonka tuotanto meni nyt kokonaan Attilan kenkätehtaan käyttöön. Vuonna 1912 yhtiö osti kuusi tonttia uutta tehdasrakennusta varten. Uusi viisikerroksinen tehdas valmistui vuonna 1915.
Anton Kustaa Attila kuoli elokuussa 1915 umpisuolentulehduksen ja keuhkopussintulehduksen seurauksena. Hänet on haudattu Tampereen Kalevankankaan hautausmaalle. Hautakivessä olevan muotokuvareliefin on tehnyt kuvanveistäjä Alpo Sailo.
Edward Rentosta tuli Attilan kenkätehtaan pääomistaja ja toimitusjohtaja 1920-luvulla. Edward Renton kuoltua 1927 Attilan tehtaan johtoon tuli hänen poikansa Kalle Edvard Rentto. Kenkätehtailija Emil Aaltonen osti Attilan tehtaan 1931, mutta Edward Renton pojat jatkoivat edelleen tehtaan palveluksessa ja niinpä toinen poika Onni K. Rentto oli Attilan kenkätehtaan teknillisenä johtajana 1932–1938 ja Kalle Rentto jatkoi Attilan toimitusjohtajana samoin vuoteen 1938 saakka.
1930-luvun alussa lamakauden aiheuttama vuotien ja nahkojen sekä kenkien hintojen lasku vaikeutti Attila osakeyhtiön toimintaa niin, että yhtiön omistama nahkatehdas myytiin tehtailija Oskari Vaaralle toukokuussa 1933. Osakeyhtiö Attila yhdistettiin Aaltosen Kenkätehdas Oy:hyn vuonna 1940.
Anjou (hallitsijasuku)

Anjou eli vanhempi Anjou-suku oli keskiajan eurooppalainen hallitsijasuku, joka hallitsi Sisilian kuningaskuntaa vuosina 1266–1282, Napolin kuningaskuntaa vuosina 1282–1435, Unkaria vuosina 1308–1395 ja Puolaa vuosina 1370–1399. Suku hallitsi myös Provencen kreivikuntaa vuosina 1246–1382 sekä läänityksinä eräitä muita kreivikuntia Ranskassa. Se oli alkuperältään Ranskaa hallinneen suorien kapetingien hallitsijasuvun haara.
Historia

Suvun kantaisä oli Ranskan kuninkaan Ludvig VIII:n nuorempi poika Kaarle Anjoulainen (Kaarle I), joka oli alkujaan Anjoun kreivi, mutta valloitti vuonna 1266 Sisilian kuningaskunnan Hohenstaufen-suvulta. Hän menetti Sisilian saaren Aragonialle vuoden 1282 kapinan seurauksena, minkä jälkeen hänelle jäänyttä valtakuntaa kutsutaan Napolin kuningaskunnaksi. Kaarle I ja häntä seuranneet Napolin kuninkaat käyttivät vuodesta 1277 myös Jerusalemin kuninkaan arvoa. Anjoun kreivin arvo siirtyi vuonna 1290 kuningas Kaarle II:lta tämän vävylle, Valois’n kreivi Kaarlelle.
Napolin prinssi Kaarle Robert tuli vuonna 1308 Unkarin kuninkaaksi, ja hänen poikansa, Unkarin kuningas Ludvig I Suuri peri vuonna 1370 myös Puolan valtaistuimen. Ludvig I:n tyttäret Maria ja Hedvig (Jadwiga) olivat suvun viimeiset hallitsijat Unkarissa ja Puolassa, ja he kuolivat vuosina 1395 ja 1399.
Vanhemman Anjou-suvun viimeinen hallitsija oli Napolin kuningatar Johanna II, jonka kuoltua vuonna 1435 valta siirtyi nuoremmalle Anjou-suvulle.
Nuorempi Anjou-suku polveutui Valois-sukuisen Ranskan kuninkaan Juhana II:n pojasta, Anjoun herttua Ludvig I:stä, jonka Napolin kuningatar Johanna I oli adoptoinut seuraajakseen. Hän ei saanut valtaa Napolissa, koska vanhempaan Anjou-sukuun kuulunut Kaarle III syöksi Johanna I:n vallasta vuonna 1382. Johanna II kuitenkin adoptoi perillisekseen Ludvig I:n pojanpojan René I:n, joka tuli Napolin kuninkaaksi vuonna 1435 ja menetti valtansa vuonna 1442. Nuorempi Anjou-suku sammui mieslinjalta Anjoun herttuan Kaarle IV:n kuollessa vuonna 1481, jolloin suvun maat ja arvonimet siirtyivät Ranskan kruunulle.
Hallitsijat > Sisilian ja Napolin kuningaskunta

Kaarle I 1266–1285
Kaarle II 1285–1309
Robert Viisas 1309–1343
Johanna I 1343–1382
Kaarle III 1382–1386
Ladislaus 1386–1414
Johanna II 1414–1435
Hallitsijat > Unkari

Kaarle Robert 1301/1308–1342
Ludvig I Suuri 1342–1382
Maria 1382–1385, 1386–1395
Kaarle II (Napolin Kaarle III) 1385–1386
Hallitsijat > Puola

Ludvig I (myös Unkarin Ludvig I) 1370–1382
Jadwiga 1384–1399
Amakusa (1943)

| Amakusa / 天草 |
| --- | --- |

Aluksen vaiheet
Rakentaja:  Hitachi Zōsen, Sakurajima
Kölinlasku:  5. huhtikuuta 1943
Palveluskäyttöön:  20. marraskuuta 1943
Poistui palveluskäytöstä:  15. syyskuuta 1945
Loppuvaihe:  upotettu 9. elokuuta 1945
Tekniset tiedot
Uppouma:  870 t (standardi)
Pituus:  76,2 m (vesiraja) 77,72 m (kokonaispituus)
Leveys:  9,1 m
Syväys:  3,05 m
Koneteho:  4 200 bhp
Nopeus:  19,7 solmua
Miehistöä:  147
Aseistus
Aseistus:  3 × 12 cm/45 tykkiä 4 × 25 mm tyyppi 96 36 × syvyyspommia
Amakusa (jap. 天草) oli keisarillisen Japanin laivaston Etorofu-luokan saattaja toisessa maailmansodassa.
Valmistus

Alus tilattiin vuoden 1942 hankinnoissa Hitachi Zōsenin Sakurajiman telakalta, missä köli laskettiin 5. huhtikuuta 1943. Alus otettiin palvelukseen 20. marraskuuta.
Palvelus

Alus upposi 9. elokuuta 1945 ilmahyökkäyksessä Onagawassa ja poistettiin alusluettelosta 15. syyskuuta.
Anna Serner

| Anna Serner |
| --- | --- |
 Anna Serner Guldbaggegaalassa 2013.
Henkilötiedot
Syntynyt: 11. lokakuuta 1964 (ikä 60)
Ammatti:  toimitusjohtaja
Anna Serner (s. 11. lokakuuta 1964) on ruotsalainen juristi ja Svenska Filminstitutetin toimitusjohtaja.
Serner oli vuosina 1998–2006 toimitusjohtaja Ruotsin mainostoimistojen liitossa (Komm) ja 2008–2011 Tidningsutgivarnassa (TU). Hän on työskennellyt tasa-arvokysymysten hyväksi. Hän on opiskellut elokuva-alaa ja suorittanut Tukholman elokuvakoulussa kaksivuotisen tutkinnon. Hän on ollut jäsenenä useissa hallituksissa, kuten esimerkiksi Folkoperan, Berghs School of Communication, United Minds, Dagens Samhälle ja Fanzingo. Hänestä tuli Cissi Elwinin jälkeen Svenska Filminstitutetin toimitusjohtaja lokakuussa 2011.
Aiheesta muualla

Anna Serners blogg
Svenska Filminstitutet
Sonic X-treme

| Sonic X-treme |
| --- | --- |

Kehittäjä:  Sega Technical Institute
Julkaisija:  Sega
Ohjaaja:  Chris Senn
Suunnittelija:  Hirokazu Yasuhara
Taiteilija:  Ross Harris Fei Chang Richard Wheeler Stieg Hedlund Alan Ackerman
Säveltäjä:  Howard Drossin
Ohjelmoija:  Chris Senn   Chris Coffin   Ofer Alon
Pelisarja:  Sonic the Hedgehog
Julkaistu:  Ei julkaistu, peruutettiin
Lajityyppi:  tasohyppely
Pelimuoto:  yksinpeli
Ikäluokitus:  ESRB: RP (Ei ehtinyt saada virallista ikäluokitusta)
Alusta:  Sega Mega Drive, Sega 32X Sega Saturn Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK     : 
Sonic X-treme on keskeneräiseksi jäänyt ja julkaisematta jätetty Sonic the Hedgehog -pelisarjan tasohyppelypeli. Sen oli tarkoitus olla ensimmäinen kolmiulotteinen Sonic-peli, mutta kehitys lopetettiin vuonna 1997.  Alun perin se olisi tarkoitus julkaista Sega Mega Drivelle, jolla peli kulki kehitysnimellä Sonic Mars, mutta sen jälkeen se vaihdettiin Sega 32X:lle ja lopulta Sega Saturn:lle. Pelissä on erikoista mm. kalansilmätyylillä liikkuva kamera. Sonic on toteutettu spriteilla, jotka perustuvat 3D-malliin, mutta muun muassa pelin pomot (muun muassa Nack the Weasel ja Metal Sonic) ovat 3D-malleja. Pomovastuksen pelimoottorin suunnittelu ja ohjelmointi olisivat olleet todella valmiita siihen mennessä, kun peli peruutettiin teknisten ongelmien takia. Sonic X-tremen sijaan samana vuonna julkaistiin Sonic 3D joka on yläviistosta eli isometrisestä kuvakulmasta kuvattu peli.